fr hu hu hu hu hu hu hu hu hu hu fr hu hu hu hu hu en hu hu en en en en hu nl pl hu hu hu fr en de en en en en en en en en fr en hu en hu en hu de hu lt hu hu en en hu hu hu hu hu hu it hu ru hu de hu hu es en hu hu da hu hu hu ru de ru de hu hu ms hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu en en hu hu en en hu hu hu en en hu hu de fr hu hu en tr hu hu fr nl pl hu it en en hu en en hu hu ie it hu hu hu hu en hu hu hu hu en pl hu hu en fi hu hu en sv hu hu fr hu hu en nl hu hu en hu hu hu hu hu hu it hu it hu hu sk hu hu en en en en hu hu en en hu hu pl hu hu hu hu hu en fr nl fr en en en en hu hu hu pl en hu hu en fr en nl en en en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Mulan (film, 1998) – Wikipédia
A Mulan 1998-ban bemutatott amerikai rajzfilm, amely a 36. Disney-film, és egy ősi kínai történetet, Hua Mulan legendáját eleveníti fel. A Mulan a Disney-reneszánsz kor egyike, és a Walt Disney leghíresebb filmjei közt szerepel a Herkules és a Tarzan mellett, amelyeket a stúdió szintén, ezzel a filmmel egyidejűleg vitt mozivásznakra. Ez volt az első film, amelyet a Disney-MGM Studios műtermeiben készítettek, Orlando, Floridában, noha a stúdió viszonylag rövid ideig üzemelt, csak három film elkészítésének erejéig működött. A Mulant Oscar-díjra, és Golden Globe-díjra jelölték, a "legjobb eredeti filmzene" kategóriában.
fantasy, háborús, harcművészet, kaland, musical
A Wikimédia Commons tartalmaz Mulan témájú médiaállományokat.
Amerikában 1998. június 19-én, Magyarországon 1998. november 26-án, felújított változattal 1999. június 17-én mutatták be a mozikban.
Az animációs játékfilm rendezői Tony Bancroft és Barry Cook, producerei Pam Coats. A forgatókönyvet Robert D. San Souci írta, a zenéjét Jerry Goldsmith szerezte. A mozifilm a Walt Disney Pictures és a Walt Disney Feature Animation gyártásában készült, a Buena Vista Pictures forgalmazásában jelent meg. Műfaja zenés akciós kalandfilm. 2020. szeptember 10-én megjelent az élőszereplős változata.
Az ősi Kínát megtámadják a rettegett hunok, akik áthatolva a Nagy Falon megszállják az országot. A császár parancsára minden családból egy férfinak be kell vonulnia a hadseregbe a birodalom védelmére. A Fa családból az idős Fa Zhou-nak kell ezt a tisztséget betöltenie, aki a család egyetlen, még élő férfi tagja. Lánya, a forrófejű Mulan azonban aggódik, hogy hajlott korú, beteg édesapja odaveszne a hunok elleni csatában. Így merész lépésre szánja el magát: magához veszi apja behívóját, páncélt húz, és férfinak álcázva, ő maga vonul be a hadseregbe. Családja rájön erre, ám nem tehetnek semmit, mert ha a lányt leleplezik, akkor a törvények szerint megölik őt. Kétségbeesésükben a család őseinek szellemeihez imádkoznak, arra kérve őket segítsék meg a lányt veszélyes kalandjában.
A Fa család őseinek halott szellemei tanácskozásra gyűlnek össze. Megvitatják, hogy egy védőszentet kell Mulan után küldeniük, hogy a lány segítségére legyen. Mushu, a család apró termetű, bukott házisárkánya akarja elvállalni a feladatot, ám őt, korábbi kudarcaira hivatkozva, az ősök nem engedik. Mushu azonban bizonyítani szeretne, s mikor nem sikerül neki az ősök által kiszemelt sárkánnyal megbízatni a feladatot, így egymaga indul Mulan után. A kezdeti nehézségek után Mulan belemegy, hogy Mushu a segítségére legyen a küldetésében. A hadseregben "Ping" álnéven jelentkezik, ám a táborban való legelső bemutatkozása nem arat fényes sikert.
A kiképzés haladtával Mulannak továbbra sem sikerül elfogadtatnia magát a többi férfival, és a katonák kiképzőparancsnoka Lee Shang is neheztel rá, sorozatos csetlés-botlásai miatt. Amikor azonban csak ő képes teljesíteni egy feladatot, ami a többieknek nem sikerült, a parancsnok megenyhül iránta, s a többiek is barátjukká fogadják. Mushunak közben fülébe jut, hogy a császár túlzottan elbizakodott tanácsosa, Chi Fu, lemond az újoncok harcba küldéséről, mivel nem tartja őket érdemesnek rá. Így Mushu titokban ír egy levelet a hadsereg tábornokának nevében, hogy mihamarabb küldjék ki az újoncokat a frontra. A sereg útnak indul hát. Felfedezik, hogy a hunok végzetes csapást mértek a birodalmi hadseregre, köztük megölték a tábornokot is, Shang apját. A katonák a Thang Shau hágónál, szemtől szembe kerülnek a hun sereggel, akik jóval nagyobb túlerőben vannak. Mulannak támad egy ötlete, s az egyik rakétakilövővel lavinát idéz elő a hegyekben, ami betemeti a hunokat. A lavina Shangot is magával ragadja, de Mulan hősiesen megmenti őt. Mindenki a hős Pinget ünnepli, azonban ő súlyosan megsebesül, s végül fény derül női kilétére. Halál vár reá, ám Shang kegyelmet ad, így egyenlítve a tartozást, amiért Mulan megmentette őt. A hadsereg visszaindul a fővárosba, a lányt pedig a hegyekben hagyják.
Mulan a hegyekben felfedezi, hogy a hunok egy kis csapata túlélte a lavinát, és a főváros felé veszik útjukat. Így ő is visszaindul a városba, hogy figyelmeztesse a katonákat, de senki nem hisz neki. A hunok végül, titkon megtámadják a császári palotát, a császárt pedig fogságba ejtik. Mulan a barátai segítségét kéri a császár megmentésében, akik Shangal együtt vele tartanak, s álruhában behatolnak a palotába. A hunok vezére Shan Yu, arra készül, hogy megölje a császárt, ám a kis csapatnak időben sikerül megállítaniuk a gaztettet. Shan Yu, miután rájön, hogy Mulan az a katona, aki a merényletet elkövette ellene hegyekben, szemtől-szembe megküzd vele. A küzdelem a palota tetején ér véget, ahol Mulan, Mushu segítségével tűzijátékkal győzi le a félelmetes hun vezért, aki odavesz a robbanásban. A történtek után a császár köszönetét fejezi ki Mulannak, s egész Kína földig hajol, a hőssé vált lány előtt. Mulan ezek után gazdag ajándékokkal telve, hazatér a családjához.
Otthon mindenki hatalmas örömmel fogadja a hazatérő lányt, és rövidesen Shang is látogatást tesz a Fa családnál, aki igencsak megkedvelte Mulant, s láthatóan beleszeretett a lányba. Mushu visszakapja a "családi védősárkány" címet; az ő álma is valóra válik.
A történet hősnője, a Fa házaspár lánya.
A Fa család beszélő házisárkánya.
Lee tábornok fia, a kiképző katonák kapitánya a táborban.
A gonosz hunok vezére, aki leigázza egész Kínát.
A monokli szemű kemény srác, a katonai táborból.
A sovány srác, a katonai táborból.
A nagydarab srác, a katonai táborból.
A Kínai császár bizalmasa.
A kínai nemzetség uralkodója, a Pekingi főváros császára.
Fa család, ős szelleme
Az ősök legidősebb ősatyja, a Fá család szellemeinek vezetője.
Lee Shang apja, a másik táborból, a Tang Shao hágóból.
A szerencse hozó tücsök.
A Fa család lova.
További magyar hangok: Albert Gábor, Fabó Györgyi, Garai Róbert, Igó Éva, Imre István, Kardos Gábor, Némedi Mari, Palóczy Frigyes, Rácz Attila, Rudas István, Sallai Róbert, Szokol Péter, Szűcs Sándor, Végh Ferenc
Kelly Chen, Coco Lee és Xu Qing szólaltatják meg Mulant, a film japán, koreai és mandarini változatában, valamint Jackie Chan volt Lee Shang hangja a kínai változatban, többek közt ő énekelte fel az I'll Make a Man Out of You című dalt is.
Hozzon örömet e nap
Honor to Us All
A kiképzés / Erős légy
I'll Make a Man Out of You
Katonák dala / Egy szép és kacér lány
A Girl Worth Fighting For
1999 – Oscar-díj jelölés – a legjobb vígjáték filmzene – Matthew Wilder, David Zippel, Jerry Goldsmith
1999 – Golden Globe-díj jelölés – a legjobb eredeti filmzene – Jerry Goldsmith
1999 – Golden Globe-díj jelölés – a legjobb eredeti filmdal – Matthew Wilder, David Zippel – "Reflection"
Mulan a PORT.hu-n (magyarul)
Mulan az Internetes Szinkronadatbázisban (magyarul)
Mulan az Internet Movie Database-ben (angolul)
Mulan a Rotten Tomatoeson (angolul)
Mulan a Box Office Mojón (angolul)
Mulan a Metacritic oldalon (angolul)
Mulan a FilmKatalogus.hu-n (magyarul)
Mulan a TV Tropes oldalon (angolul)
Mulan a tematikus Disney wikiben (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mulan_(film,_1998)&oldid=24488318”
A lap szerkesztési előzményeinek megtekintése.
A lap utolsó módosítása: 2021. december 19., 22:37
A lap szövege CC BY-SA 3.0 alatt érhető el, ha nincs külön jelölve.